Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: a 9/1998. (II. 20.) BM rendelethez
Paragraph Index: 186

3. A nyomda által elkészített szavazólapok jóváhagyása Az OVI a számítógépes nyilvántartás keretein belül felügyeli a szavazólapok adattartalmához szükséges adatok teljességét. Elkészíti és a nyomdával egyezteti és szavazólapok adatait tartalmazó számítógépes állományokat, majd azokat átadja a nyomdának. Az OVI értesíti aTVI-k vezetőit a szavazólap-felülvizsgálat nyomdával egyeztetett ütemezéséről. A TVI vezetője megszervezi az OEVB-k és a TVB szavazólap-jóváhagyó üléseit. 1998/11. szám A nyomda az OVI-val egyeztetett ütemtervnek megfelelően átadja az elkészült szavazólapok (MINTA felirattal érvénytelenített) képét tartalmazó állományokat az OVInak, melyek ellenőrzése után az OVI értesíti a TVI-ket a szavazólap-képek elkészültéről. Az OEVB-k és a TVB ülésén a szavazólap-képek számítógépen megtekinthetők, két példányban kinyomtatandók és ellenőrizendők. Az ellenőrzés során — az elfogadott szavazólapokat aláírással hitelesíteni kell, — a hibás szavazólapmintán a hibákat kézzel javítani kell. Az ellenőrzés után az egyik példányt az OVI, a másik példányt az illetékes választási bizottság kapja. A számítógépes nyilvántartásban lévő hibákat a TVInek kell haladéktalanul a választás-előkészítő számítógépes rendszerben a helyszínen javítania. (A többi hibát — pl. emblémacsere — a nyomdában kell javíttatni.) A szavazólap-ellenőrzés eredményét kísérőjegyzékre kell felvenni, jelölve minden szavazólapnál, hogy — jóváhagyott, vagy — hibás, ezen belül — helyben javított hiba, vagy — helyben nem javítható, nyomda által korrigálandó hiba fordult elő a szavazólapon. A kísérőjegyzéket, valamint a hibás szavazólapmintákat haladéktalanul (telefaxon) meg kell küldeni az OVI-nak. A kísérőjegyzék egy példányát, valamint a jóváhagyott és a hibás szavazólapmintákat futárral az OVI-ba kell továbbítani. Az OVI a megküldött bizonylatok alapján ellenőrzést végez, majd intézkedik a nyomda értesítéséről, és szükség szerint a javított szavazólap-állományok, a korrigált szavazólapminták átadásáról. A nyomda az utasításoknak megfelelően elkészíti a javított szavazólapokat és az OVI rendelkezésére bocsátja a javított szavazólapképeket tartalmazó adatállományokat. A továbbiakban az első ellenőrzéssel azonos módon kell eljárni.

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes